Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 437/13)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»RIBERA DEL GUADIANA«

PDO-ES-A1295-AM03

Meddelelsesdato: 29.9.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Betegnelser på nye vintyper

ÆNDRING:

Hvidvine, rosévine og rødvine fremstillet uden brug af træfade skal nu mærkes joven (»ung«).

I modsætning til alle andre vine blev der ikke angivet nogen betegnelse for disse vintyper i de tidligere udgaver af produktspecifikationen. Derfor er udtrykket joven blevet indført for hvidvine, rosévine og rødvine, der ikke er lagret på træfade, således at alle de vintyper, der fremstilles, kan mærkes med en deskriptor.

Betegnelsen vino de guarda (der betegner en »gemmevin«, som er egnet til lagring på flaske) er blevet erstattet af otras elaboraciones en barrica (»andre fadlagrede vine«) som en type rødvin.

Denne ændring vedrører afsnit 2 og 3 i produktspecifikationen og punkt 4 og punkt 5, litra a), i enhedsdokumentet.

Ændringen betragtes som en standardændring, fordi den ikke falder ind under nogen af de tilfælde, der er omhandlet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Anvendelsen af udtrykket joven er en måde, hvorpå man kan skelne disse vine fra dem, der har lagret på træfade i et tidsrum.

Med hensyn til udtrykket vino de guarda er næsten ingen vine blevet certificeret som otras elaboraciones en barrica, siden produktspecifikationen blev oprettet for første gang i 2011, på grund af manglende forståelse af dette udtryk blandt de erhvervsdrivende, selv om der er efterspørgsel på markedet efter vine med mindre præg af træ end de andre fadlagrede typer.

2. Ændring af alkoholindholdet, sukkerindholdet og indholdet af flygtig syre

ÆNDRING:

Denne ændring består af følgende:

— For hvidvine af typen joven (»ung«): — Det totale alkoholindhold udtrykt i volumen fastsættes til 9 %-15 %. — Minimumsværdien for det virkelige alkoholindhold udtrykt i volumen nedsættes fra 10 % til 9 %.

— For hvidvine fremstillet ved anvendelse af træfade: — Det totale alkoholindhold udtrykt i volumen fastsættes til 9 %-15 %. — Minimumsværdien for det virkelige alkoholindhold udtrykt i volumen nedsættes fra 10 % til 9 % for typen fermentado en barrica (»fadgæret«). — Minimumsværdien for det virkelige alkoholindhold udtrykt i volumen nedsættes fra 12,5 % til 9 % for typerne crianza (lagret i mindst 18 måneder), reserva (lagret i mindst to år) og gran reserva (lagret i mindst fire år). — Parameteren »totalt indhold af reducerende sukker« er blevet erstattet af »totalt indhold af sukker«. — En ny »halvtør« undertype er blevet tilføjet, og dens værdier er blevet fastsat. — Det maksimale indhold af flygtig syre beregnes nu på basis af det totale alkoholindhold udtrykt i volumen.

— For rosévine: — Det totale alkoholindhold udtrykt i volumen fastsættes til 9 %-15 %. — Minimumsværdien for det virkelige alkoholindhold udtrykt i volumen nedsættes fra 11 % til 9 %. — Parameteren »totalt indhold af reducerende sukker« er blevet erstattet af »totalt indhold af sukker«. — Betegnelserne »halvtør«, »halvsød« og »sød« er blevet tilføjet som undertyper, og deres værdier er blevet fastsat.

— For rødvine af typen joven (»ung«): — Det totale alkoholindhold udtrykt i volumen fastsættes til 11 %-15 %. — Minimumsværdien for det virkelige alkoholindhold udtrykt i volumen nedsættes fra 12 % til 11 %. — Parameteren »totalt indhold af reducerende sukker« er blevet erstattet af »totalt indhold af sukker«. — Betegnelserne »halvtør«, »halvsød« og »sød« er blevet tilføjet som undertyper, og deres værdier er blevet fastsat.

— For rødvine fremstillet på træfade: — Typen otras elaboraciones en barrica (»andre fadlagrede vine«) har ændret betegnelse til vino de guarda (der betegner en »gemmevin«, som er egnet til lagring på flaske). — Det totale alkoholindhold udtrykt i volumen fastsættes til 11 %-15 %. — Minimumsværdien for det virkelige alkoholindhold udtrykt i volumen nedsættes fra 12 % til 11 % for typerne fermentado en barrica (»fadgæret«) og tinto roble (rødvin lagret på egetræsfade). — Minimumsværdien for det virkelige alkoholindhold udtrykt i volumen nedsættes fra 12,5 % til 11 % for typerne crianza (lagret i mindst to år), reserva (lagret i mindst tre år) og gran reserva (lagret i mindst fem år). — Parameteren »totalt indhold af reducerende sukker« er blevet erstattet af »totalt indhold af sukker«. — En ny »halvtør« undertype er blevet tilføjet, og dens værdier er blevet fastsat. — Det maksimale indhold af flygtig syre beregnes nu på basis af det totale alkoholindhold udtrykt i volumen.

Denne ændring vedrører afsnit 2 i produktspecifikationen og punkt 4 i enhedsdokumentet.

Ændringen betragtes som en standardændring, fordi den ikke falder ind under nogen af de tilfælde, der er omhandlet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Markederne for vin har ændret sig betydeligt, siden produktspecifikationen blev udarbejdet i 2011, og der er nu stigende efterspørgsel efter vine med lavere alkoholindhold og nye vintyper med et generelt højere sukkerindhold.

De erhvervsdrivende, der anvender denne oprindelsesbetegnelse, ønsker også, at de fleste af de analytiske grænser, der er fastsat i produktspecifikationen, bringes i overensstemmelse med de lovmæssige krav, hvilket gør det muligt for de enkelte erhvervsdrivende at stille strengere krav, hvis de ønsker det.

Endelig er det maksimalt tilladte indhold af svovldioxid for alle de nye undertyper blevet fastsat til den maksimalt tilladte mængde i henhold til EU-retten (for så vidt angår deres sukkerindhold).

3. Ændringer af organoleptiske beskrivelser

ÆNDRING:

Da kontrolorganet er blevet akkrediteret i overensstemmelse med standard UNE EN 170025 (standard ISO/IEC 17025 som vedtaget i Spanien), har der fundet tilpasninger sted af den organoleptiske testmetode, som kræver følgende ændringer:

— Parameteren »smag« betegnes nu »aroma«.

— Parameteren »balance« betegnes nu »smagsbalance«.

— Udtrykkene »blomsteragtig« og »hidrørende fra gæring« er blevet føjet til listen over dufte og aromaer.

— For halvtørre, halvsøde og søde vine er muligheden for en vis sødme blevet tilføjet under parameteren »smagsbalance«.

— Der er blevet tilføjet nye farvenuancer.

— Den parameter, der beskriver farveintensiteten, har ændret betegnelse fra intensidad til capa [et spansk udtryk, der ordret betyder »kappe«, som almindeligvis anvendes til at beskrive farveintensiteten].

Denne ændring vedrører afsnit 2 i produktspecifikationen og punkt 4 i enhedsdokumentet.

Ændringen betragtes som en standardændring, fordi den ikke falder ind under nogen af de tilfælde, der er omhandlet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Den 31. juli 2015 blev kontrolorganet for oprindelsesbetegnelsen »Ribera del Guadiana« (Vincal Laboratorios) akkrediteret til at foretage den organoleptiske undersøgelse af vin henhørende under standard UNE-EN ISO/IEC 17025.

Denne akkreditering har ført til følgende ændringer:

NYE BETEGNELSER FOR DE PARAMETRE, DER ANVENDES TIL AT ANALYSERE DE FORSKELLIGE ORGANOLEPTISKE EGENSKABER

For at opnå denne akkreditering skulle organet udvikle en testmetode. Ifølge de tekniske oplysninger, der er knyttet som bilag til denne metode, falder de værdier, der er analyseret under parameteren »aroma« (»sød«, »syrlighed«, »alkohol«, »kulsyre«), ind under overskriften »balance« i den tidligere udgave af produktspecifikationen.

På tilsvarende måde faldt de deskriptorer, der blev analyseret i den parameter, som nu betegnes »aroma« (»frugtagtig«, »blomsteragtig«, »hidrørende fra gæring« og »træagtige« og »ristede« noter), ind under parameteren »smag« i den tidligere udgave.

Dette har ført til følgende ændringer:

— Parameteren »smag« har ændret betegnelse til »aroma«.

— Parameteren »balance« betegnes nu »smagsbalance«.

TILFØJELSE AF NYE ORGANOLEPTISKE DESKRIPTORER

Ved den godkendte testmetode vurderes »duft« og »aroma« hver for sig. Som følge heraf er »blomsteragtige« dufte og aromaer og dufte og aromaer »hidrørende fra gæring«, der er deskriptorer, som ikke indgik i den tidligere udgave af produktspecifikationen, blevet identificeret som tilbagevendende karakteristika i vine fremstillet af bestemte sorter.

Dette har ført til følgende ændringer:

— Deskriptorerne »blomsteragtig« og »hidrørende fra gæring« er blevet tilføjet som mulige duftkarakteristika ved hvidvine, rosévine og rødvine, der ikke er fremstillet ved anvendelse af træfade.

— Deskriptorerne »blomsteragtige« og »hidrørende fra gæring« er blevet tilføjet som mulige aromakarakteristika ved hvidvine, rosévine og rødvine, der ikke er fremstillet ved anvendelse af træfade.

TILFØJELSE AF ORGANOLEPTISKE EGENSKABER FOR DE NYE UNDERTYPER I VINKATEGORIEN

Det var nødvendigt at fastlægge organoleptiske egenskaber for de nye undertyper af vin, der er blevet tilføjet, dvs. halvtør, halvsød og sød, for de forskellige vintyper.

4. Ændringer af vinfremstillingsmetoder

ÆNDRING:

— Der er blevet tilføjet produktionsmetoder for de nye undertyper (halvtør, halvsød og sød).

— Der er blevet tilføjet en startdato for lagringsprocessen for at standardisere lagringstiden for typerne fermentado en barrica, tinto roble, vino de guarda, crianza, reserva og gran reserva (dvs. de typer af vin, der lagres på træfade i forskelle tidsrum).

— Med henblik på standardisering er størrelsen af de beholdere, der anvendes til lagring af vinene, blevet øget til det maksimalt tilladte for typerne tinto roble og vino de guarda.

— Henvisningen til »delvis gæring« for hvidvine og rødvine af typen fermentado en barrica er blevet fjernet.

Denne ændring vedrører afsnit 3 i produktspecifikationen og punkt 5, litra a), i enhedsdokumentet.

Ændringen betragtes som en standardændring, fordi den ikke falder ind under nogen af de tilfælde, der er omhandlet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Produktspecifikationen omfattede tidligere kun undertyperne »halvtør«, »halvsød« og »sød« for unge hvidvine, idet det blev fremhævet, at disse skulle være i overensstemmelse med de gældende regler. Nu, hvor disse undertyper er blevet udvidet til også at omfatte andre vintyper, er det hensigtsmæssigt at præcisere, hvordan disse regler rent faktisk er.

Produktspecifikationen indeholdt ingen regler om, hvornår lagringsperioden for vine på træfade startede, selv om kontrolorganet havde en intern regel, der fastsatte en startdato for lagringsprocessen, som var baseret på den normale høstperiode i produktionsområdet (normalt august eller september). Det er et logisk skridt at gøre denne regel til en standardregel og medtage den i produktspecifikationen.

Siden ordningen med oprindelsesbetegnelser er blevet anvendt, dvs. siden 2011, hvor produktspecifikationen første gang blev udarbejdet, har de erhvervsdrivende krævet, at reglerne for beholdernes størrelse bringes i overensstemmelse med de retlige grænser.

Muligheden for at fremstille delvist fadgærede vine er blevet fjernet, fordi alle vingårde, der anvender fadgæring, opbevarer vinene i egetræsfadene under hele gæringsprocessen og aldrig blander dem med vine, som ikke er fadgæret.

5. Typer af garantietiketter

ÆNDRING:

Denne ændring går ud på at fastsætte de typer af garantietiketter, der skal anvendes for hver vintype.

Den vedrører afsnit 8 i produktspecifikationen og punkt 9 i enhedsdokumentet.

Ændringen betragtes som en standardændring, fordi den ikke falder ind under nogen af de tilfælde, der er omhandlet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Hver vintype skal tildeles en bestemt type garantietiket. Derfor indebærer denne ændring:

— at der tildeles en type garantietiket til vintypen fermentado en barrica, som på nuværende tidspunkt ikke har en sådan

— at den type garantietiket, der skal anvendes for vine med betegnelsen joven, skal være forsynet med betegnelsen cosecha (»årgang«) for at undgå forveksling mellem de to betegnelser.

ENHEDSDOKUMENT

1. Produktets betegnelse

Ribera del Guadiana

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

HVIDVIN

Udseende

Klarhed: klar eller med visse tartrater. Farvenuance: gule til gyldne farvenuancer

Duft

Aroma: tilstedeværelse af frugtagtige og/eller blomsteragtige dufte og/eller dufte hidrørende fra gæring og/eller dufte med træagtige og ristede noter

Smag

Aroma: tilstedeværelse af frugtagtige og/eller blomsteragtige aromaer og/eller aromaer hidrørende fra gæring og/eller aromaer med træagtige og ristede noter

Smagsbalance: afbalanceret forhold mellem alkohol og syre, eventuelt en vis sødme. Eftersmag: lang aromatisk eftersmag

* Maksimum svovldioxidgrænseværdi for vine med et sukkerindhold på 5 g/l eller derover: 240 mg/l.

* For hvidvine, der fremstilles ved anvendelse af træfade, er det maksimale indhold af flygtig syre 1 g pr. liter op til 10 % alkohol udtrykt i volumen plus yderligere 0,06 g/l for hvert procentpoint alkoholindhold over 10 og op til 1,08 g/l. Generelle analytiske egenskaber Totalt alkoholindhold, maksimum (i % vol.): 15 Virkeligt alkoholindhold, minimum (i % vol.): 9 Totalt syreindhold, minimum: 4,5 g/l udtrykt i vinsyre Indhold af flygtig syre, maksimum (milliækvivalenter pr. l): 10 Totalt indhold af svovldioxid, maksimum (i mg/l): 180

ROSÉVIN

Udseende

Klarhed: klar eller med visse tartrater. Farvenuance: fra rosa til orange, herunder rødlige toner

Duft

Aroma: tilstedeværelse af frugtagtige og/eller blomsteragtige dufte og/eller dufte hidrørende fra gæring og/eller dufte med træagtige og ristede noter

Smag

Aroma: tilstedeværelse af frugtagtige og/eller blomsteragtige aromaer og/eller aromaer hidrørende fra gæring og/eller aromaer med træagtige og ristede noter

Smagsbalance: afbalanceret forhold mellem alkohol og syre, eventuelt en vis sødme. Eftersmag: lang aromatisk eftersmag

* Maksimum svovldioxidgrænseværdi for vine med et sukkerindhold på 5 g/l eller derover: 240 mg/l. Generelle analytiske egenskaber Totalt alkoholindhold, maksimum (i % vol.): 15 Virkeligt alkoholindhold, minimum (i % vol.): 9 Totalt syreindhold, minimum: 4,5 g/l udtrykt i vinsyre Indhold af flygtig syre, maksimum (milliækvivalenter pr. l): 10 Totalt indhold af svovldioxid, maksimum (i mg/l): 180

RØDVINE

Udseende

Klarhed: klar eller med visse tartrater eller farvestoffer. Farvenuance: violet til teglrød, god farveintensitet

Duft

Aroma: tilstedeværelse af frugtagtige og/eller blomsteragtige dufte og/eller dufte hidrørende fra gæring og/eller dufte med træagtige og ristede noter

Smag

Aroma: tilstedeværelse af frugtagtige og/eller blomsteragtige aromaer og/eller aromaer hidrørende fra gæring og/eller aromaer med træagtige og ristede noter

Smagsbalance: afbalanceret forhold mellem alkohol og syre, eventuelt en vis sødme. Eftersmag: lang aromatisk eftersmag

* Maksimum svovldioxidgrænseværdi for vine med et sukkerindhold på 5 g/l eller derover: 190 mg/l.

* For rødvine, der fremstilles ved anvendelse af træfade, er det maksimale indhold af flygtig syre 1 g pr. liter op til 10 % alkohol udtrykt i volumen plus yderligere 0,06 g/l for hvert procentpoint alkoholindhold over 10 op til 1,2 g/l. Generelle analytiske egenskaber Totalt alkoholindhold, maksimum (i % vol.): 15 Virkeligt alkoholindhold, minimum (i % vol.): 11 Totalt syreindhold, minimum: 4 g/l udtrykt i vinsyre Indhold af flygtig syre, maksimum (milliækvivalenter pr. l): 13,33 Totalt indhold af svovldioxid, maksimum (i mg/l): 150

5 Vinfremstillingsmetoder

a) Særlige ønologiske fremgangsmåder

Særlig ønologisk fremgangsmåde

Ved udvinding af most/vin og dens adskillelse fra presseresterne skal der anvendes et passende tryk for at sikre, at udvindingsraten ikke overstiger 70 l vin pr. 100 kg høstede druer.

Hvidvine og rødvine af typen fermentado en barrica skal gæres på egetræsfade med et rumindhold på op til 600 l.

Tinto roble-vine skal lagres i 90 dage, heraf mindst 60 dage på egetræsfade med en kapacitet på op til 600 l.

Vino de guarda-vine skal lagres i 365 dage, heraf mindst 60 dage på egetræsfade med et rumindhold på op til 600 l.

Disse lagringsperioder starter den 1. oktober i høståret.

b) Maksimumsudbytter

Hvide sorter

12 000 kg druer pr. hektar

84 hl pr. hektar

Røde sorter

10 000 kg druer pr. hektar

70 hl pr. hektar

6. Afgrænset geografisk område

— TIERRA DE BARROS: Aceuchal, Ahillones, Alange, Almendralejo, Arroyo de San Serván, Azuaga, Berlanga, Calamonte, Corte de Peleas, Entrín Bajo, Feria, Fuente del Maestre, Granja de Torrehermosa, Higuera de Llerena, Hinojosa del Valle, Hornachos, La Morera, La Parra, Llera, Llerena, Maguilla, Mérida (venstre bred af Guadianafloden), Nogales, Palomas, Puebla del Prior, Puebla de la Reina, Ribera del Fresno, Salvatierra de los Barros, Santa Marta de los Barros, Solana de los Barros, Torre de Miguel Sesmero, Torremegía, Valencia de las Torres, Valverde de Llerena, Villafranca de los Barros og Villalba de los Barros.

— MATANEGRA: Bienvenida, Calzadilla, Fuente de Cantos, Medina de las Torres, Puebla de Sancho Pérez, Los Santos de Maimona, Usagre, Valencia del Ventoso og Zafra.

— RIBERA ALTA: Aljucén, Benquerencia, Campanario, Carrascalejo, Castuera, La Coronada, Cristina, Don Álvaro, Don Benito, Esparragalejo, Esparragosa de la Serena, Higuera de la Serena, La Garrovilla, Guareña, La Haba, Magacela, Malpartida de la Serena, Manchita, Medellín, Mengabril, Mérida (højre bred af Guadianafloden), Mirandilla, Monterrubio de la Serena, La Nava de Santiago, Navalvillar de Pela, Oliva de Mérida, Quintana de la Serena, Rena, San Pedro de Mérida, Santa Amalia, Trujillanos, Valdetorres, Valverde de Mérida, Valle de la Serena, Villagonzalo, Villanueva de la Serena, Villar de Rena, Zalamea de la Serena og Zarza de Alange.

— RIBERA BAJA: La Albuera, Almendral, Badajoz, Lobón, Montijo, Olivenza, La Roca de la Sierra, Talavera de la Real, Torremayor, Valverde de Leganés og Villar del Rey.

— MONTÁNCHEZ: Albalá, Alcuéscar, Aldea de Trujillo, Aldeacentenera, Almoharín, Arroyomolinos de Montánchez, Casas de Don Antonio, Escurial, Garciaz, Heguijuela, Ibahernando, La Cumbre, Madroñera, Miajadas, Montánchez, Puerto de Santa Cruz, Robledillo de Trujillo, Salvatierra de Santiago, Santa Cruz de la Sierra, Santa Marta de Magasca, Torre de Santa María, Torrecilla de la Tiesa, Trujillo, Valdefuentes, Valdemorales, Villamesías og Zarza de Montánchez.

— CAÑAMERO: Alía, Berzocana, Cañamero, Guadalupe og Valdecaballeros.

7. Vigtigste druesort(er)

CABERNET SAUVIGNON

CAYETANA BLANCA

GRACIANO

MACABEO — VIURA

MERLOT

PARDINA — JAÉN BLANCO

SYRAH

TEMPRANILLO — CENCIBEL

TEMPRANILLO — TINTO FINO

8. Tilknytning til det geografiske område

Hvidvine

Vinenes karakteristika formes af det fremherskende middelhavsklima i området.

Hvidvinene er kendt for deres meget frugtagtige og aromatiske karakter kombineret med et relativt højt syreindhold.

Det forhold, at der er meget lidt nedbør på afgørende tidspunkter i dyrkningscyklussen, mindsker risikoen for svampesygdomme, som har en direkte indvirkning på kvaliteten af de vine, der produceres.

Rosévine

Vinenes karakteristika formes af det fremherskende middelhavsklima i området.

Disse betingelser resulterer i vine med et højt indhold af tanniner og farvestoffer og med et godt alkoholindhold og et passende syreindhold. Druernes modningsgrad giver vinene en karakteristisk aromatisk profil.

Det forhold, at der er meget lidt nedbør på afgørende tidspunkter i dyrkningscyklussen, mindsker risikoen for svampesygdomme, som har en direkte indvirkning på kvaliteten af de vine, der produceres.

De røde sorter, der ikke er naturligt hjemmehørende i lokalområdet, har tilpasset sig dets karakteristika, hvilket har ført til vine, som har deres eget særpræg.

Rødvine

Vinenes karakteristika formes af det fremherskende middelhavsklima i området.

Disse betingelser resulterer i vine med et højt indhold af tanniner og farvestoffer og med et godt alkoholindhold og et passende syreindhold. Druernes modningsgrad giver vinene en karakteristisk aromatisk profil.

Det forhold, at der er meget lidt nedbør på afgørende tidspunkter i dyrkningscyklussen, mindsker risikoen for svampesygdomme, som har en direkte indvirkning på kvaliteten af de vine, der produceres.

De røde sorter, der ikke er naturligt hjemmehørende i lokalområdet, har tilpasset sig dets karakteristika, hvilket har ført til vine, som har deres eget særpræg.

9. Andre vigtige betingelser (emballering, mærkning, andre krav)

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Enhver emballage, der anvendes til markedsføring af vine med oprindelsesbetegnelsen »Ribera del Guadiana«, skal mærkes med den beskyttede betegnelse i overensstemmelse med gældende EU-lovgivning.

Emballagen skal også være forsynet med en nummereret garantietiket, og den særlige garantietiket for den pågældende vintype skal anvendes. Disse garantietiketter, der er udstedt af kontrolorganet, attesterer produktet og gør det muligt at spore vinene, så snart de er kommet ind på markedet.

De garantietiketter, der skal anvendes for hver enkelt vintype, er følgende:

Cosecha-etiketter (årgang) skal anvendes til typerne joven og fermentado en barrica.

Tinto roble-etiketter skal anvendes til typen tinto roble.

Vino de guarda-etiketter skal anvendes til typen vino de guarda.

Crianza-etiketter skal anvendes til typen crianza.

Reserva-etiketter skal anvendes til typen reserva.

Gran reserva-etiketter skal anvendes til typen gran reserva.

LINK TIL PRODUKTSPECIFIKATIONEN

http://www.juntaex.es/filescms/con03/uploaded_files/SectoresTematicos/Agroalimentario/Denominacionesdeorigen/PliegoCondiciones2.pdf

(1) EUT L 9 af 11.1.2019, s. 2.